	Наблюдението на малките ме беше погълнало дотам че усетих нейното присъствие едва когато съвсем наблизо чух плътен глас. Чуха го и вълчетата. Всички ние завъртяхме глави и видяхме на края на дола вълчицата. Вълчетата тутакси оставиха игрите и въодушевени заквичаха пронизително. Едното дори се изправи на задните си меки лапички, а с предните задраска из въздуха в радостно предчувствие.